
א.ג.נ,
הנדון: יישום חוק מוסר תשלומים לספקים, התשע"ז– 2017
שלום רב,
חוק מוסר התשלומים לספקים, התשע"ז–2017 נכנס לתוקף ב-30.07.17, ומסדיר את מועדי התשלום לספקים שכלל הגופים במשק מחויבים לעמוד בהם. החוק קובע סוגי הסדרים שונים לגופי ממשלה, לרשויות מקומיות, לגופים ציבוריים ולגופים עסקיים.
ההוראות הרלוונטיות לארגון שלך מפורטות בסעיפים 3(א) ו-3(ב) לחוק שמשיתים עליו את החובות הבאות:
1. בעת התקשרות עם ספק, יש לשלם לו את התמורה בעד העסקה לא יאוחר לא יאוחר מ-45 ימים ממועד המצאת החשבון או 30 ימים מתום החודש בו הומצא החשבון (שוטף+30).
2. במקרים בהם ההתקשרות עם הספק היא לצורך ביצוע עבודות הנדסה בנאיות, יש לשלם לו את התמורה בעד העסקה לא יאוחר מ-85 ימים ממועד המצאת החשבון או 70 ימים מתום החודש בו הומצא החשבון (שוטף+70).
הוראות אלו חלות על חוזים שנכרתו או מכרזים שפורסמו לאחר כניסת החוק לתוקף. 
לצורך מעקב ובקרה על יישום החוק, וכן לשם דיווח לוועדת הכלכלה של הכנסת נבקש לקבל מכם מידע על מועדי התשלום שנקבעו בהתקשרויות שביצע ארגונך עם ספקים בשנה שחלפה ממועד יישום החוק (מה-30.07.17 עד ה-30.07.18) על גבי קובץ אקסל המצורף למכתב זה. 

